La doar 19 ani ai săi, David Popovici se poate lăuda deja cu multe lucruri: titluri mondiale și europene, aprecierea românilor și o carieră impecabilă în lumea sportului. De curând însă, mai are un motiv de mândrie: și-a achiziționat un super bolid ce poate ajunge chiar și la 200.000 de euro, în funcție de dotări, iar CANCAN.RO are primele imagini cu ”bijuteria” lui Popovici.
David Popovici a învățat pe propria piele că munca și talentul sunt răsplătite întotdeauna! De data aceasta, nu doar cu titlurile câștigate, ci și cu bunuri materiale. Așa cum era de așteptat, după atâta efort depus și nenumărate sacrificii făcute în numele sportului, David a decis să se răsfețe puțin. Mă rog, puțin mai mult, însă știm cu toții că înotătorul merită din plin tot ce are!
Recent, CANCAN.RO l-a surprins pe David Popovici fix în fața blocului în care locuiește. Nu singur însă, ci alături de noua sa achiziție! Este vorba despre un Audi R8 Spyder, cu motor V10, capacitate cilindrică 5.2, adică aceeași pe care o are și un Lamborghini Huracan! Mașina atinge 100km/h în mai puțin de 4 secunde și, în funcție de opțiunile pe care le are, poate ajunge și la prețul de 200.000 de euro!
Îmbrăcat lejer, cu o pereche de pantaloni trei sferturi și un tricou alb, David Popovici a ajuns în fața blocului în care locuiește. Pentru că este îndrăgostit până peste urechi de noua sa mașină, înotătorul nu a intrat imediat în casă, așa cum ne așteptam, ci dimpotrivă! A stat minute bune să-și aranjeze achiziția, a examinat-o pe toate părțile, a admirat-o cu atenție. Ba mai mult, a scos și un spray cu care a șters parbrizul, semn că David este un perfecționist oricând și oriunde, nu doar în bazinul de înot.
Sportivul are mare grijă de noua sa bijuterie. Nici măcar când i-a sunat telefonul, David nu și-a dezlipit ochii de la bolidul său. Mă rog, este de înțeles! Cine și-ar lua ochii de la un Audi R8 Spyder?! Mai ales că sportivul a muncit din greu, s-a sacrificat și a renunțat la plăcerile adolescentine pentru a ieși numărul 1 mondial. Așa că, într-adevăr, David merită din plin tot ceea ce are în prezent. Campionul a mai continuat ”șlefuirea” câteva secunde, până când parbrizul a fost imaculat și lipsit de orice pată! Totul trebuie să fie ca la carte pentru tânărul de 19 ani, a intrat în casă, cu sufletul împăcat, abia după ce și-a curățat decapotabila la perfecție!